LidanRubinov/Halacha-QA huggingface dataset:
שאלה: האם אני חייבת לצום?: בתשעה באב צמתי רק את תחילת הצום ולא הרגשתי טוב ופתחתי את הצום ב2. באותו היום הלכתי לרופאת נשים ואמרה לי בפירוש שאסור לי לצום בגלל תוצאות של בדיקת העמסת סוכר הנמוכות. אמרה שאני צריכה להכניס לפה משהו כל שעתיים. כשעשיתי את בדיקת העמסת סוכר (שהיא בצום) כמעט התעלפתי. האם אני צריכה לצום את צום גדליה בכל זאת??
תשובה: ב"ה שלו-ם וברכה מובא בהלכה שמעוברות ומניקות שמצטערות או שמרגשות חולשה וכן חולה שאף שאין לו סכנה לא מצריכים להתענות ויש שמקלים יותר בצום נידחה. אולם גם מי שאוכל יש לו לאכול רק מה שצריך ולא דברי תענוגים. בברכת גמר חתימה טובה ובריאות הרב חגי בר גיורא
שאלה: ענייני יום כיפור: לרב,רציתי לשאול כמה שאלות. 1-הרב חולה שחייב לאכול, בשיעורים,ביום כיפור,אז השיעור זה פרוסת לחם שמשקלה 30 גרם? 2-הרב כתב באתר,שחולה שצריך לשתות לשיעורים,אפשר שישתה כפית אחר כפית, האם הכוונה שמותר,למרות שיגיע באופן הזה לשיעור?? כי המ"ב,סימן תריב,ו,כותב-שאם אוכל פירורים קטנים,פירור אחר פירור,מותר,בתנאי שלא יגיע לשיעור 3-האם לכל חולה שחייב לשתות לשיעורים,מותר לו 30 סמ"ק,או שיש חולים שזה כמות גדולה בשבילם שיש להם מבנה גוף קטן?
תשובה: 1. 30 גרם הם פחות מכותבת גסה. 2. שתיה שונה מאכילה. התר זה מיועד רק למי שזקוק לשתיה מרובה מאוד. 3 שיעור אכילה אחיד לכל הציבור, ובשתיה מודד כל אחד כמלוא לוגמיו.
שאלה: תפילת שמונה עשרה: אני נוהג בתפילת שמונה עשרה, לפני סוף ברכה לומר משהו מעצמי, מאז שהתחלתי לנהוג כך אני מכווין הרבה פחות בברכות עצמן. אני כביכול סומך על התפילה החופשית שלי. האם להמשיך במנהג? האם אפשר גם ברכה בעבודת ה?
תשובה: אשריך שאתה מתאמץ לכוון בתפילה, אולם לא כדאי להרבות כל כך בבקשות פרטיות על חשבון הכוונה בנוסח התפילה הקבוע. את נוסח התפילה שבידינו תיקנו אנשי כנסת הגדולה ובו גם רמוזים עניינים נשגבים השייכים לסודות התורה. אפשר להוסיף מידי פעם בקשות פרטיות שגם עוזרות להוסיף בכוונת הלב בתפילה אולם א"א להפוך אותם לעיקר התפילה. זה לשון השו"ע:  קיט ב  "יש מי שאומר שכשמוסיף לצורך יחיד, לא יאריך".  ועיין עוד בדומה לזה במשנה ברורה קיט ג. גם מבחינה הלכתית עדיף לומר את הבקשות הפרטיות בסוף התפילה לאחר יהיו לרצון הראשון.  משנה ברורה סימן קכב ח "וטוב יותר לקבוע תפלות על כל הענינים הצריכים לו אחר שסיים כל הי"ח מלקבעם בברכת שומע תפלה כדי שכשיצטרך לענות קדיש או קדושה יהיה יוכל לענות אחר אמירתו יהיו לרצון לכו"ע"  כמובן, בבקשה פרטית מסויימת כגון בחולה קרוב אפשר להתפלל לרפואתו ברפאנו וכן בכל בקשה פרטית הנצרכת בזמנה. שנה טובה
שאלה: נזק בישיבה: אני לומד בישיבה תיכונית, וליפעמים אני שובר דברים או קורע נגיד קצת מהוילון. האם אני צריך לשלם על זה? האם הדין שונה אם זה בבית ספר? אפשר גם ברכה בעבודת ה?
תשובה: כל מזיק חייב לשלם, ואין הבדל אם זה במסגרת בית הספר או לא. יישר כח שאתה רוצה לדעת את ההלכה, ואני מברך אותך שתגדל בתורה וביראת שמים ושתצליח להתקרב לרבונו של עולם ולהדבק בו. הרב שילה פורמן
שאלה: חובת הציות לכללים בישיבה: אני לומד בישיבה תיכונית. האם אני חייב לעשות את כל הכללים של הישיבה ע"פ ההלכה? לדוגמה: אסור לשים שעונים. מותר לי בכל זאת?
תשובה: לכאורה כן, היות ואתה נכנס למסגרת מסויימת אתה צריך להתנהג לפי הכללים שלה.
שאלה: לצום את צום גדליה: אז אם אני חולה אני לא צריך לצום? השאלה נשאלה בהמשך לשאלה "צום גדליה חובה או רשות"
תשובה: ב"ה שלו-ם וברכה גם חולה שאין בו סכנה לא צריך לצום. אולם הגדרת חולה היא שצריך לשכב בגלל החולי ולא שיש לו מיחוש ומסתובב כבריא. גמר חתימה טובה ובריאות הרב חגי בר גיורא
שאלה: שימוש בפנס לד בקלנועית בשבת: לכבוד הרב כידוע בקלנועית עם פיקוד שבת של מכון צומת, בעת העברה למצב שבת מתבטלות כל מערכות תאורת הדרך. האם ניתן יהיה לפני שבת לחבר פנס לד שכבר דולק לקדמת הרכב על מנת להאיר את הדרך וכן פנס נוסף קטן לגב הקלנועית על מנת להבליט את הרכב לבאים מאחור? כידוע פנסי לד נטענים מאירים שעות רבות כך שבערבי שבתות וחגים תהיה לקלנועית תאורה. ישנם לא מעט אנשים החוששים לצאת בערבי שבתות וחגים כי אינם נראים בכביש. בברכת כתיבה וחתימה טובה ורפואה שלמה לכל החולים השאלה נשאלה בהמשך לשאלה "שאלת המשך - שימוש בפנס לד בשבת"
תשובה: אין שום מבעיר בפנס לד, זה כמו הצהר שנח שם בתיבה, אבן שמאירה להם בלילה, וזה מותר.
שאלה: לימוד משניות: בהמשך לשואל הקודם שהצעת ללמוד משניות כחצי שנה, הסיפור שלי די דומה לשלו אבל אני כנראה קצת יותר מבוגר מבחור זה ואני מבקש לדעת מה מומלץ - על איזה סוג של משניות, האם ישנם משניות לדוגמא כמו של קהתי עם ניקוד? שנה טובה השאלה נשאלה בהמשך לשאלה "איך מתחילים ללמוד תורה?"
תשובה: : קהתי פירוש מצויין. בהתחלה לא כדאי ללמוד את ההרחבות. מספיק להבין את המשנה לפי פירוש אחד.
שאלה: שיעול בצום גדליה: רציתי לשאול לגבי שיעול בצום גדליה- אם לשתות תה יעזור, אבל לא הכרחי. זאת אומרת שזה יעזור, אבל אפשר לנסות לשרוד עד סוף הצום, האם לשבור את הצום או לא? מה בדיוק ההגדרה של חולה?
תשובה: ב"ה שלו-ם וברכה שיעול זה לא בגדר חולה. לא חייבים לשכב בגלל השיעול. גמר חתימה טובה ובריאות הרב חגי בר גיורא
שאלה: הלכות שבת: שאלות 1. האם מותר להוסיף תבלין לסיר שמוכן כמו פפריקה, כורכום, מלח בשבת? 2. האם מותר לגעת בתפילין בשבת? ואם נגיד זה מוקצה ונגעתי בזה על איזה איסור אני עובר? (מה האיסור של מוקצה?) 3. האם מותר להוריד ולהעלות את התריס של החלון בשבת? 4. אם אני נכנס למקלחת ואני מוריד את הכיפה אבל אני הולך כמה צעדים במקלחת בלי כיפה, זה מותר? והאיסור שמותר ללכת בלי כיפה זה רק ביותר מ-4 אמות או גם בתוך 4 אמות?
תשובה: 1. אם המאכל בסיר חם בחום של "יד סולדת", אסור לתת לתוכו תבלין כפפריקה וכורכום. לגבי מלח: לספרדים מותר, והאשכנזים מחמירים בכך (שולחן ערוך, סימן שיח סעיף ט). 2. נחלקו הראשונים האם תפילין הינם מוקצה. להלכה מחמירים בכך (שולחן ערוך סעיף ד). אך אין איסור בנגיעה שאינה מזיזה את התפילין, כאשר הנגיעה אינה לצורך התפילין (שם, סעיף ג, ומ"ב ס"ק י"ז). (איסור מוקצה הוא מדברי חכמים-עיין במשנה תורה לרמב"ם, הלכות שבת פרק כד הלכות יב-יג). 3. כן (אלא אם כן יש צמחים בחדר, והוא עושה זאת לתועלת הצמחים). 4. הדרך הנכונה היא שבעת ההתארגנות לרחצה האדם נשאר לבוש וחבוש בכיפה. רק לפני הרחצה עצמה מורידים את הבגדים והכיפה (עיין הליכות שלמה פרק י"ג ס"ק כ"ו). הרב עודד מילר
שאלה: מסכת פאה פרק ח  משנה ח : במסכת פאה פרק ח משנה ח כתוב:.ממושכנין לבעל חובו או לכתובת אשתו, הרי זה יטול." רוצה לומר, שאם נכסיו ממושכנין, הרי הם כאילו לא שלו והוא עני, לכן יכול ליטול מתנות עניים וצדקה! ובהמשך כתוב:."אין מחייבין אותו למכור את ביתו ואת כלי תשמישו" ז"א שאם יש לו כלים יפים ובית נראה לא מחייבין אותו למכור אותם כדי שיהיו לו מאתיים זוז ואז לא יחשב עני, אלא יכול ליטול לקט שכחה ופאה גם כשיש לו נכסים אלה כל עוד אין לו מאתיים זוז! שהרי נחשב עני. קשה: שהרי ממה שכתוב למעלה לומדים שאם נכסיו לא ממושכנין הוא לא עני, ואיך כאן (בפסקה השניה) כתוב שיכול ליטול מתנות עניים כשיש לו נכסים?
תשובה: כותב רבי עובדיה מברטנורא ששיעור מאתים זוז נקבע מכך ש"קים להו לרבנן שאלו מספיקים לשנה אחת לכסות ולמזונות". זאת אומרת כאשר אין לאדם מאתים זוז להוצאות עבור בגדים ומזון הוא מוגדר עני ויכול ליטול מתנות עניים. במשנה זו נאמרו שתי הלכות שונות בהקשר זה: א. כסף שנמצא ברשות האדם אך הוא משועבד לאחרים נחשב ככסף שאינו שלו וממילא מוגדר אותו אדם כעני, כיון שאינו יכול להוציאו לביגוד ומזון. ב. כלי ביתו של אדם אינם בכלל כספו שהרי זקוק להם לצורך תשמישיו השונים וממילא אין ברשותו מאתים זוז לצורך פרנסת ביתו. שנה טובה
שאלה: ע או ישיבה?:! תלמיד בכיתה י"א שהתחיל לצבור קורסים בהנדסת חשמל וכך גם בכיתה י"ב, האם כדאי לסיים את התואר, לעשות ע עם אפשרות ללמוד בישיבה תוך כדי הצבא (חצי יום צבא וחצי ישיבה), או לעשות מסלול הסדר.? כמו כן לאחר העבודה בעז"ה ילמד בישיבה (בערך חצי יום עבודה,חצי ישיבה )
תשובה: אקדים כי איני מכיר את התלמיד באופן אישי, ובדרך כלל אין תחליף מהתייעצות בעל פה. בכל זאת, כיון שהשאלה נשאלה, אכתוב את התשובה העקרונית. תלמיד בכיתה י"א - כל חייו לפניו. חשוב מאוד לבנות באופן הטוב ביותר את הקומה התורנית והאמונית, ומתוך כך לבחור את המשך הדרך ולבנות אותה. קומה תורנית זו מעניקה איכות לכל המשך החיים, בכל דבר שאדם יעשה, בעוד שבניית קומה זו בשילוב עם בניית קומות נוספות מזיק לשתי הקומות - בדיוק כמו שבבניין מגורים בונים תחילה את היסודות. לדעתי אין כל סיבה להילחץ בסיום התואר ולכן המלצתי החמה היא להתמלא בתורה ובאמונה. כל זאת בכפוף למשפט הראשון שפתחתי בו. הרבה הצלחה בכל המשך הדרך ושנה טובה!
שאלה: שבע מידות בישתבח: " נצח גדלה וגבורה תהלה ותפארת קדשה ומלכות" -מתוך י"ג שבחים שבישתבח הסדר נראה מקביל לספירות על פי הסדר הבא: נצח, חסד, גבורה, הוד, תפארת, יסוד, מלכות א. למה הסדר שונה מהסדר הרגיל? ב. האם ע"פ הנ"ל יש קשר בין י"ג מידות לז ספירות?
תשובה: נזכר בספרי הבן איש חי כי סדר ישתבח איננו מתאים לסדר הספירות ולכן אין להקיש או לשאול על השינויים.
שאלה: לצום את צום גדליה - המשך: אבל אם אני יכול להסתובב כבריא אבל אני לוקח אנטיביוטיקה וזה מחליש אותי. אני צריך לצום?( הכוונה כאן זה צום גדליה) ואם אני צריך לקחת אנטיביוטיקה גם ביום כיפור ואני לא מצליח לקחת כדור בלי מים. מה אני צריך לעשות?(הכוונה כאן זה יום כיפור) השאלה נשאלה בהמשך לשאלה "לצום את צום גדליה"
תשובה: ב"ה שלו-ם וברכה לפי מה שכתבת אתה בן 11 קטן לא צריך לצום וגם אם היית גדול ואתה חלש אתה יכול להקל בצום. מותר לשתות קצת(פחות מרבע כוס) בשביל לבלוע את הכדור ביום הכיפורים. הרב חגי בר גיורא
שאלה: התבלבלתי בשאלה: רציתי לשאול על יום הכיפורים ולא על צום גדליה. אני צריכה לצום? ואם כן איך בדיוק?. אני ממש חוששת. השאלה נשאלה בהמשך לשאלה "האם אני חייבת לצום?"
תשובה: ב"ה שלו-ם וברכה מי שחייב לאכול צריך לאכול לשעורים  יש לאכול עד שיעור "כותבת"( תמר יבש   40 סמ"ק) או לשתות פחות ממלוא לוגמו( פחות מרביעית   רבע כוס). אכילה הבאה תהיה לכתחילה רק אחר 8 דקות ואם צריך לקצר את הזמן אפשר גם אחר 4 דקות. תשאלי רופא דתי מה את צריכה לעשות. הרב חגי בר גיורא
שאלה: איסור ספיחין בצמחי ריח: האם נוהג איסור ספיחין בגידולים הבאים: בזיליקום לימונית זעתר פיטרוזיליה בצל ירוק
תשובה: וברכת ד' צמחים אלו הם רב שנתיים כך שאין בהם ספיחים. חתימה טובה יהודה הלוי עמיחי מכון התורה והארץ כפר דרום
שאלה: טיסה במטוס היא עבירה של  ונשמרתם?: האין טיסה במטוס היא כעבירה על ונשמרתם לנפשותיכם, מכיוון שאדם בגובה השמיים לא יכול להציל את עצמו וסומך על תקינותם של המנועים ותיפקודו של הטייס שברוב המיקרים הוא גוי - מה דעתכם?
תשובה: לא שייך, היות ונוקטים באמצעי זהירות.
שאלה: תענית בה"ב ותעניות שובבי"ם בשמיטה: שנה טובה ומבורכת וגמח"ט, האם נהוג לצום את הצומות בה"ב ותעניות שובבי"ם בשמיטה? ישר כח ותזכו למצוות
תשובה: אפשר לצום גם בשמיטה, אך אם נהגו בזה יש לעיין בספרי המנהגים.
שאלה: סוכה מתחת לקרשים עבים: האם מותר לבנות סוכה מתחת לקרשים עבים שיש ביניהם רווח של יותר משלושה טפחים?
תשובה: מותר. חג שמח
שאלה: עליה לתורה בתענית: לרב. האם מותר לעלות לתורה בתענית ציבור את אבי הבן או הסנדק שלא מתענים?
תשובה: קריאת התורה היא בגלל התענית ולכן מי שלא מתענה אפילו בהיתר אין ראוי שיעלה לתורה.
שאלה: שפעת בצום: לרב. אם הכאב גרון מלווה בחולשה וחום קל ( כנראה תחילת שפעת) ומרגיש שחייב לשתות חם האם אפשר לא לצום? השאלה נשאלה בהמשך לשאלה "שיעול בצום גדליה"
תשובה: ב"ה שלו-ם וברכה בצום גדליה אפשר להקל אבל ביום כיפור חייב לצום. לחולה מותר לשתות כאשר צריך כגון עם תרופה. שיעור השתיה פחות מרבע כוס כל 8 דקות ןאם יש צורך אפשר כל 4 דקות. שנה טובה ובריאות שלמה הרב חגי בר גיורא
שאלה: קדושת שביעית על לימון: הרב ממתי חל על הלימון (חונט פעמיים בשנה) קדושת שביעית?
תשובה: וברכת ד' להלכה אנו פוסקים שחנטה קובעת ולכן אפילו לימונים שחנטו כעת (אחר ראש השנה תשע"ה) יהיו קדושם רק בסוף ניסן תשע"ה. יש מחמירים ללכת גם אחרי לקיטה ולשיטה זו כבר כעת יש חיוב לנהוג בקדושת שביעית. חתימה טובה יהודה הלוי עמיחי מכון התורה והארץ כפר דרום
שאלה: המשך למושגים בסיסיים בשמיטה: כלומר אוצר הארץ הוא כמו אוצר בית דין? אם אני מקפיד לא לאכול היתר מכירה, אני יכול לאכול אוצר הארץ? אם לא, מה ההבדל ביניהם? השאלה נשאלה בהמשך לשאלה "מושגים בסיסיים בשמיטה"
תשובה: ברכת ד' אוצר הארץ משווקת ממספר מקורות חלק מהמקורות הוא אוצר בית דין אבל יש גם ערבה עם היתר מכירה לחומרא, ובקיץ יהיו ירקות מעולי מצרים עם היתר מכירה. ההיתר מכירה שמשווק באוצר הארץ הוא מערבה או מעולי מצרים. התר מכירה רגיל ישווק על ידי הרשות הרגילות בארץ. חתימה טובה יהודה הלוי עמיחי מכון התורה והארץ כפר דרום
שאלה: כלי יעודי להכנת סלט ביום טוב: האם גם ביום טוב יהיה אסור? וגמר חתימה טובה. השאלה נשאלה בהמשך לשאלה "הכנת סלט בשבת"
תשובה: מותר ביום טוב לחתוך ירקות לחתיכות קטנות לעשיית סלט כפי הרגלו בימות החול ואפילו בסכין או במקצץ ירקות המיוחד לכך, אמנם יקפיד להכין רק הכמות שצריך לאותו יום בלבד הרחבה המשנה ברורה (סימן תק"ד ס"ק יט) כתב "מותר לחתוך ביום טוב ירקות דק דק בלי שינוי רק בכדי שיעור שצריך לאותו היום". והוסיף הביאור הלכה (סימן תקי סעיף ו ד"ה את הירק) בשם הפמ"ג אבל לחתוך ירק דק דק שרי ביום טוב כטחינת תבלין הא בכלי שלהם כעין סכין קבוע בדף עץ יש לומר אסור שדרך לעשות לימים הרבה. ובמשנה ברורה (סי' תק"ד ס"ק יא) כתב ש"שום ובצל לכו"ע אין לו לדוכם מערב יום טוב אפילו ידע שיצטרך להם למחר שמפיגין טעמם לגמרי ומתקלקלים" והוסיף בפסקי תשובות (סי' תק"ד אות ד') שהוא הדין לשאר ירקות. למדנו מדבריו: צורת החיתוך - מותר לחתוך דק דק חתיכות קטנות ביו"ט. אופן החיתוך - מותר לחתוך בכלי שאינו מיועד לטחינה וחיתוך לימים רבים אלא כלי לשימוש ביתי. זמן החיתוך - מותר לחתוך ביו"ט ירקות שטעמם יפוג אפילו ידע מאתמול שיצטרך להם. כמות החיתוך - רק הכמות הנצרכת לאותו יום. (וכן מבואר בפסקי תשובות סי' תק"ד אות ג', שמירת שבת כהלכתה פרק ז' סע' ב', פניני הלכה מועדים פרק ד' אות ב') שנה טובה
שאלה: השקאת עציצים בשמיטה: האם מותר להשקות עציצים בשנת השמיטה ומתי צריך לשים צלחת או תחתית אחרת לעציץ?? גמר חתימה טובה
תשובה: וברכת ד' אפשר להשקות לפי הצורך. אין חובה להניח, אלא א"כ את רוצה. הלכתית כמעט ואין משמעות לצלחת. חתימה טובה יהודה הלוי עמיחי מכון התורה והארץ כפר דרום
שאלה: עסקים קטנים בחג: במשנה במועד קטן פרק ב כתוב שבעלי עסקים יכולים לפתוח את עקיהם מעט ובצנעה בחג עצמו לצורך המועד. לדוגמא מכולת או ירקן. האם זו הלכה למעשה?
תשובה: ב"ה שלו-ם וברכה ברור שאין למכור בחג אלא בחול המועד רק דברים הנצרכים במועד. חג שמח הרב חגי בר גיורא
שאלה: שמיטה בשופרסל ומגה: חיפשתי ברשת איזה סוג ירקות (היתר מכירה נכרי אוצר בית דין וכו ) מגיע לרשתות שופרסל ומגה ולא מצאתי. אולי הרב יודע והאם ניתן לסמוך ולקנות שם?
תשובה: וברכת ד' בשופרסל ומגה ברוב הסניפים הם היתר מכירה. כידוע בתוך היתר מכירה יש גם נכרים. אני מקווה שלא יהיה שם אוצר בית דין. חתימה טובה יהודה הלוי עמיחי מכון התורה והארץ כפר דרום
שאלה: פדיון לבן של כהנת:, רציתי לשאול אם אני בתור כוהנת שאם אתחתן עם ישראל אצטרף לפדות את הבן שלי? גמר חתימה טובה
תשובה: לא עושים פדיון לבן של כהן, וגם לא למי שאימו היא בת כהן, ולכן בכל מקרה גם אם בעז"ה יוולד לך בן ראשון - לא תעשו פדיון.
שאלה: קידוש ביום כיפור שחל בשבת: הרב השנה יום כיפור חל בשבת. האם צריך לעשות בצורה כלשהי קידוש בליל שבת? אם כן, כיצד?
תשובה: ב"ה שלו-ם וברכה מקדשים את השבת כחלק מהתפילה. גמר חתימה טובה הרב חגי בר גיורא
שאלה: טיפול בגרניומים בשמיטה: אני רגילה לטפל בצמחי הגרניום שלי על ידי הוצאת החלקים היבשים של הצמח. אני עושה זאת על מנת לייפות את הצמח, אך יכול להיות שזה מועיל גם לצמיחה מחודשת של הגרניום. האם מותר לי להוציא את החלקים היבשים בשמיטה?
תשובה: וברכת ד' אם אתה עושה זאת לנוי אתה יכול להמשיך ולעשות כן גם בשמיטה. חתימה טובה הרב יהודה הלוי עמיחי מכון התורה והארץ כפר דרום
שאלה: תזוזת שליח הציבור בכריעה בימים נוראים: לכבוד הרב השליח צבור עושה מאמץ ככל יכולתו על מנת לא לנתק את הרגליים זו מזו בעת ה"כורעים ומשתחווים" שבחזרת הש"ץ, אולם מצינו שביום חול או בשבת כאשר השליח צבור הוא כהן, הוא כן מנתק את רגליו ומסתובב כלפי הצבור לברכת כהנים, וזאת אפילו אם יש כהנים נוספים. אז אם בלקסיקון של שליחי הצבור קיים מוסג של ניתוק הרגליים, מה מקומה של הקפדה זו בחזרת הש"ץ בראש השנה? בכבוד רב
תשובה: לשואל, וגמר חתימה טובה! הדבר ברור שלכתחילה יש להימנע מכל תזוזה מיותרת בתפילת העמידה ובכלל זה בחזרת הש"ץ. התזוזה בברכת כהנים נובעת מחוסר ברירה, כי הכרחי שהש"ץ הכהן יעמוד עם הפנים אל הקהל. אכן, דין זה שכהן המשמש כשליח ציבור מסתובב כלפי הציבור בברכת כהנים שנוי במחלוקת: בשולחן ערוך (סי' קכח סעיף כ) כתב שהש"ץ צריך לעזוב לגמרי את מקומו ולעלות לדוכן למקום שבו עומדים שאר הכהנים, כדי שיעמוד מול הציבור (נראה שהוא מדבר על בתי כנסת בנוסח עדות המזרח, שבהם מקובל יותר ששליח הציבור נמצא במרכז בית הכנסת, ואם יסתובב כלפי הקהל יהיה חצי מהקהל מאחוריו). אך כתב שלאחר מכן עדיף שמישהו אחר ימשיך את ברכת "שים " מאשר שהש"ץ ילך בחזרה למקומו, ועל כך נחלקו אחרונים (עיין במשנ"ב ס"ק פא). לעומתו, בשו"ת הרדב"ז (ח"א סי' רלז) כתב שעדיף במידת האפשר למנוע לגמרי את תנועת שליח הציבור, ואף הציע שהש"ץ יישאר במקומו וכל הציבור יתקדם אל מעבר אליו, אם הדבר אפשרי (גם הוא מדבר כנראה על בתי כנסת בסגנון הנ"ל). לעומת זאת בבתי כנסת שבהם הש"ץ עומד קרוב לארון הקודש, די בכך שיסתובב כדי שיעמוד עם הפנים לקהל, ומחוסר ברירה זה מה שעליו לעשות. לעומת זאת בהשתחויה בימים נוראים לכתחילה רצוי להישאר באותו מקום, אם כי אין צורך כל כך לדקדק בדיוק המקום, וכדברי הגמרא (ברכות לא ע"א): "כך היה מנהגו של רבי עקיבא: כשהיה מתפלל עם הצבור - היה מקצר ועולה, מפני טורח צבור  וכשהיה מתפלל בינו לבין עצמו - אדם מניחו בזוית זו ומוצאו בזוית אחרת, וכל כך למה? - מפני כריעות והשתחויות".
שאלה: אשה בהריון: אשתי נמצאת בתחילת ההריון עם תאומים (שבוע 13), הרופא אמר לה כי עליה לשתות ביום כיפור. באיזה אופן ותדירות היא יכולה לשתות?
תשובה: ב"ה שלו-ם וברכה מזל טוב. פחות מרבע כוס כל 8 דקות ואם יש צורך אפשר גם 4 דקות. שנה טובה הרב חגי בר גיורא
שאלה: עציץ נקוב בשביעית: הרב! א. עציץ שאינו נקוב שיש לו חורים מן הצדדים, דינו כעציץ נקוב? ב. מה דינו של צמח הגדל בתוך הבית בצנצנת עם מים בלבד לעניין שביעית? ג. האם יש בעיה להעביר עציץ בשביעית מהצל לשמש וממקום קר למקום נעים כאשר שני המקומות בתוך אותו בית? ד. מה דין ירק הגדל בעציץ שאינו נקוב המונח בבית לעניין מעשרות?
תשובה: וברכת ד' 1. יש להחמיר שדינו כנקוב (מחלוקת ראשונים בנקב מהצד). 2. בגידול בחוץ אפשר להקל כגידולי עציץ שאינו נוקב, ויש שהקלו בהדרופוניקס. ובבית בודאי שאפשר להקל. 3. נראה שאם זה בתוך בית אין איסור (לדעת החזו"א יש להחמיר) אבל כיוון שנחלקו בכך אחרונים בשביעית בזמן הזה בבית בעציץ שאינו נקוב אפשר להקל. 4. לרוב הדעות אפשר לפטור. דעת הגר"מ אליהו זצ"ל להחמיר כשמגדלים במיוחד בבית. חתימה טובה הרב יהודה הלוי עמיחי מכון התורה והארץ כפר דרום
שאלה: טיפול ומעשרות בשמיטה בעציץ בבית: בשאלה הקודמת השואל שאל על מרפסת שדינה כבית והעציץ שבה דינו כעציץ שאינו נקוב. במרפסת זו יהיה מותר לטפל בעציצים כמו בשנה רגילה (להשקות הרבה, להזיז לשמש, להכניס לתוך הבית)? האם צריך לעשר את אותם ירקות שגדלו במרפסת זו שהם מצע מנותק? במידה וצריך לעשר, מה צריך להפריש בשביעית מעשר שני או מעשר עני? השאלה נשאלה בהמשך לשאלה "שביעית במרפסת"
תשובה: וברכת ד' א. נכון. ב. הגדל בבית בעציץ שאינו נקוב לרוב הפוסקים אין צורך להפריש מהם תרו"מ, דעת הגר"מ אליהו זצ"ל הייתה להפריש. בשביעית יפרישו מעשר שני ויתנו שאם צריך מעשר עני הרי זה מעשר עני. חתימה טובה הרב יהודה הלוי עמיחי מכון התורה והארץ כפר דרום
שאלה: בארה"ב בגבינה מיוצרת בד"כ עם אנזים של חזיר: או בעל חיים שסביר מאוד שהינו לא כשרת ואף משתמשים בשומן חזיר הנקרא LARD במגוון גבינות רב.ולמיטב זיכרוני זה נפוץ במיוחד בגבינה מסוג "צדר". כן שהחליבה הינה רק חלק מהבעיה. בחניות למזון טבעוני צימחוני ישנן גבינות שמצויין עליהן במפורש "NO ANIMAL RANET" כלומר ללא רכיבים מהחיה.!!! השאלה נשאלה בהמשך לשאלה "כשרות גבינות בארה"ב"
תשובה: וברכת ד' צ'דר זו גבינה צהובה ולא גבינת עיזים שעליה הדיון. לגבי אינזימים כידוע נחלקו בכך האחרונים, עיין משיב מלחמה ח"ב סי קנא, יביע אומר ח"ה יו"ד סי' יא, ה. ולכתחילה יש להחמיר אבל בדיעבד אפשר להקל בייחוד שאין מידע באיזה אינזים השתמשו בגבינה האם מהחי או לא, וכידוע יש הרבה אינזימים שאינן מהחי. שבוע טוב בברכת התורה והארץ הרב יהודה הלוי עמיחי מכון התורה והארץ כפר דרום
שאלה: קידוש בט  בתשרי: אם ח לא חייבו אותנו בקידוש ביום כיפור, כפי שהרב כותב, מדוע לא מקדשים בט בתשרי שמצווה לאכול וגם לשבוע מדאורייתא? בכבוד רב השאלה נשאלה בהמשך לשאלה "קידוש ביום כיפור שחל בשבת"
תשובה: זהו לא יום קדוש, לא שייך לקדש אותו. כל יום שאדם אוכל הוא מקדש? גם בחול המועד שהאדם אוכל אין קידוש.
שאלה: אכילה מהעץ בשמיטה: יש לי שאלה בקשר לשנת שמיטה יש לנו בבית עץ זיתים ועץ לימון שאלתי האם אפשר לקטוף מהם ולאכול?
תשובה: אפשר לקטוף ולאכול. פירות קדושים בקדושת שביעית רק אם חנטו בשמיטה ולכן רק הלימונים והזיתים של העונה הבאה יהיו קדושים בקדושת שביעית.
שאלה: איך עוצרים את חוק הגיור?: מה אפשר לעשות כדי לעצור את חוק הגיור?
תשובה: אלו שאכפת להם צריכים להגיד שהם מאיימים שהם יצאו מהממשלה, אם אין דרך אחרת. אולי זה ירתיע.
שאלה: תרופה ביום כיפור: לרב. האם מותר לקחת נר (נגד כאב ראש)ביום כיפור שיש כאב ראש חזק שמפריעה מאד לתפילה?
תשובה: ב"ה שלו-ם וברכה אין בזה איסור אכילה או שתיה אלא רק איסור לקיחת תרופה והיא מותרת לחולה שאין בו סכנה. גמר חתימה טובה הרב חגי בר גיורא
שאלה: שאלות של חייל: אני חייל וברצוני לשאול את הרב מספר שאלות: 1. לפני זמן מה ראיתי שיש הלכה שמוטב לו לאדם שישעה שבתו חול ואל יזדקק לבריות ויש גם את ההלכה הידועה ששונא מתנות יחיה, ורציתי לשאול האם בתור חייל יש בעיה לקבל הכרה כחייל בודד לחייל שהוריו גרים בארץ אך הוא אינו מתגורר בביתם? והאם מותר לחייל לקבל הטבות מיוחדות שהוא מקבל עקב היותו חייל כדוגמת בגדים ומתנות מאזרחים במהלך מבצעים ומלחמות או שזה נכלל בהלכות שהבאתי קודם לכן? 2. חייל ששותה במהלך כל היום כיצד ינהג לגבי ברכות? על הכל וסליחה על גזילת זמנו של כבוד הרב.
תשובה: 1. אם יש איזשהו נתק, וזה מצב שהוא לא נורמאלי, היות והמדינה מכירה במצב כזה זה ר כי המדינה מכירה בכך. 2. אם החייל נמצא בשדה, בשטח, אם הוא בירך בהתחלה זה פוטר את כל היום. אבל אם נמצא במקום סגור צריך לברך שוב כשיוצא מהמבנה. אם זה תחת קורת גג אחת כדוגמת בניין רב קומות יכול לסמוך על אותה הברכה כל זמן שנמצא בבניין.
שאלה: תפילות בכיפור כשבית הכנסת רחוק: אני נמצא בלוס אנג'לס ובבתי כנסת נמצאים במרחק רב שאפשר להגיע אליו רק עם אוטו, רציתי לדעת האם אפשר להגיע בכיפור לבית כנסת באוטו?
תשובה: ב"ה שמחתי לקב ל את מכתבך ולראות את הרצון הגדול שלך להתפלל בבית הכנסת ביום כיפור. אכן יום כיפור הוא יום מיוחד מאוד, היום הגדול בשנה. ביום זה אנו מחדשים את הקשר עם אבינו שבשמים. ביום זה אנו מתנקים מכל הפגמים שחדרו אלינו במשך השנה, מכל הקלקולים והלכלוכים בנפש שלנו, וזוכים לפתוח דף חדש עם אבינו שבשמים. יחד עם זאת, חשוב לדעת שבהזדמנות הזו שה' יתברך נתן לנו, מתוך אהבתו הגדולה איתנו, הוא יתברך נתן לנו גם את הדרך איך לחדש את הקשר, איך להתקדם ולהיבנות בקשר הזה. אחד מהיסודות הגדולים ביותר הוא ביהדות לא עושים דברים לא ר כדי להגיע לעשות דברים טובים. אני מתאר לעצמי שאתה מכיר כבר את הסיפורים על אותו אדם שהיה גונב וגוזל מעשירים ונותן לעניים. אלו סיפורים שרבים גדלים עליהם, אבל הם לא לפי התורה, ולא זו הדרך שה' יתברך מלמד אותנו. ה' מלמד אותנו שהעיקר שלנו זה ההשתדלות, והמסירות לעשות את דבר ה', ולהיות מסורים לאמת שלנו. לכן, אין זה נכון ואין זה רצון ה' שאנו נעבור על רצונו יתברך כדי לעשות רצונו. לכן לעולם לא נגיד לאדם לגנוב כדי לתת צדקה, אלא להיפך, כסף שבא מגנבה הוא כסף פגום וממילא לא ראוי ליתנו לה'. כך גם ביחס לתפילת יום הכיפורים. על אף שהתפילה של יום כיפור גדולה וחשובה, ומאוד מרוממת את האדם, אין זה דרכה של התורה שהתפילה תהיה על ידי חילול שבת וחילול יום הכיפורים. במצב זה אם אדם מחלל את השבת ואת יום הכיפורים, התפילה שלו לא תתקבל, ובמקום לחדש את הקשר עם ה', הוא רק בונה מחסומים בפני אותו הקשר. לכן, עם כל קושי, אין זה נכון לנסוע ביום כיפור להתפלל. אז מה אפשר לעשות? אם באמת האדם מסור לאמת של, ובאמת התפילה ביום כיפור חשובה לו, הוא מבין שלשם כך לפעמים צריך להשקיע, ולפעמים להקריב. לכן במצב זה שבית הכנסת רחוק ממקום מגוריך, חשוב למצוא פתרון, או במקום אחר קרוב שתוכל להתפלל כגון בית חב"ד וכדומה (תוכל לברר זאת על ידי אתר חב"ד אינפו) או שליום כיפור תהיה במקום קרוב לבית הכנסת. לנסוע לפני יום כיפור ולמצוא פתרון לשינה. אני מתאר לעצמי שהדבר אפשרי ורבים ישמחו לעזור לך. אם יש לך את התקציב לכך, אולי תוכל לשכור חדר במלון וכדומה ליום זה, ואם לא, נסה ליצור קשר עם גבאי בית הכנסת ותברר איתו על אפשרות שינה. היה חזק והאמת שאפשר לפתור את הקושי הזה, וגם אם יש בו קשיים, זו הדרך שתקדם אותך באמת. בברכת גמר חתימה טובה ושה' ישלח לך ברכה והצלחה הרב יצחק גרינבלט.
שאלה: אכילת ירקות שבושלו ללא ניקוי: הרב. בהמשך לתשובה, רציתי לשאול האם עלי להחמיר על עצמי ולהימנע מאכילת החומוס שנטחן ללא בדיקה וירקות העלים שבושלו כשספק אם היו גוש קטיף, או שלכתחילה המאכלים מותרים ואין כל מניעה לאוכלם. לציין שמפאת המאכלים הרבים שיש ב ה בביתנו ההימנעות מאכילתם לא תהיה קשה כ כ אלא תישאר בגדר הצער. שאלה נוספת. כיצד עלי לבדוק תרמילי שעועית קפואים של סנפורסט? השאלה נשאלה בהמשך לשאלה "כשרות מזון בתוך המשפחה"
תשובה: וברכת ד' במקום שנכתב שאפשר להקל, פירושו שזה לא לכתחילה אבל אפשר להקל כעיקר הדין. אולם אם הדבר יביא למתחים ולחצים בתוך הבית עדיף פעמים רבות בית על פני הדורי הלכה, כאשר מעיקר הדין הדבר מותר. תרמילי שעועית יש לבדוק בראית עין שאין בו נקבים או חורים. בד"רכ אין נגיעות. חתימה טובה הרב יהודה הלוי עמיחי מכון התורה והארץ כפר דרום
שאלה: אם שכח לומר "עושה ה " צריך לחזור?: האם חוזרים על תפילת שמונה עשרה אם שכח לומר "עושה ה " בעשרת ימי תשובה?
תשובה: לא חוזרים. בברכת
שאלה: שמיעת שירת נשים: יש שמתירים לשמוע אישה אפילו אם ראה את תמונתה, אבל אם ראה אותה במציאות אסור. עניין ראיה זאת מדובר סתם אם ראה אותה ברחוב או שראה אותה שרה במציאות?
תשובה: הכוונה שאם לפי הראייה שראה אותה הוא יכול לזהות אותה ולחשוב עליה.
שאלה: קרקע בשמיטה: האם יש אדמות של זריעה,שהרבנות מוכרת מדין "זכין", גם אם בעל הקרקע לא מכר?
תשובה: התר המכירה נועד רק לחקלאים שפרנסתם תלויה בחקלאות או לתוצרת שהציבור זקוק לה, והבעלים חתמו על הרשאה למכירת אדמתם.
שאלה: עציץ בשביעית: כפי שנכתב בכמה ספרים בשם הפוסקים שאפשר להקל בעציץ שאינו נקוב הנמצא בתוך בית שלא לנהוג בו קדושת שביעית ואף להקל בזריעה במידת הצורך. שאלותי הן: 1: האם מתחת לכל הנוף של הצמח שבעציץ צריך להיות חציצה שאינה נקובה בינה לבין הקרקע או מספיק מתחת לבסיס הצמח והשורשים? אשמח למקור בענין זה. 2: רצפת בית בימינו יכולה להחשב עציץ שאינו נקוב? אם כן, הרי שבכל עציץ אפשר להקל כשהוא בתוך בית.
תשובה: וברכת ד' לכתחילה יש להחמיר שיהיה ניתוק מתחת לנוף (דעת הר"ש). רצפה יכולה להחשב כניתוק, ויש מחמירים בקומת קרקע שאין זה אלא סלע ולא נחשב למנותק, אבל בקומות גבוהות יותר אפשר להקל. עיין מאמרי באמונת עתיך 105 בעניין פלריג תחת נוף. חתימה טובה הרב יהודה הלוי עמיחי מכון התורה והארץ כפר דרום